नीति आयोग
स्टार्टअप-20 संवाद समूह का गुरुग्राम शिखर सम्मेलन वैश्विक स्टार्टअप इकोसिस्टम की पहली महत्वपूर्ण उपलब्धि
भारत की जी-20 अध्यक्षता के तहत स्टार्टअप-20 संवाद समूह द्वारा आयोजित स्टार्टअप 20 शिखर सम्मेलन आज गुरुग्राम में शुरू हुआ। यह दो दिवसीय कार्यक्रम, स्टार्टअप 20 के पहले वर्ष के सफल समापन की महत्वपूर्ण उपलब्धि तथा अंतिम नीति विज्ञप्ति को जारी करने को रेखांकित करता है।
यह दो दिवसीय कार्यक्रम स्टार्टअप 20 संवाद समूह की पहली महत्वपूर्ण उपलब्धि है।
इस उद्घाटन कार्यक्रम में केंद्रीय वाणिज्य और उद्योग राज्यमंत्री श्री सोम प्रकाश, भारत के जी-20 शेरपा श्री अमिताभ कांत, स्टार्टअप 20 के अध्यक्ष डॉ. चितन वैष्णव एवं अन्य गणमान्य व्यक्ति उपस्थित थे।
केंद्रीय वाणिज्य और उद्योग राज्यमंत्री श्री सोम प्रकाश ने इस शिखर सम्मेलन के प्रति अपना उत्साह व्यक्त किया और एक जीवंत स्टार्टअप इकोसिस्टम के विकास में इसकी भूमिका पर जोर दिया। उन्होंने कहा कि “स्टार्टअप 20 गुरुग्राम शिखर सम्मेलन स्टार्टअप के लिए सक्षम वातावरण को बढ़ावा देने तथा नवाचार और उद्यमिता के क्षेत्र में वैश्विक अग्रणी देश के रूप में अपनी स्थिति को मजबूत करने के लिए भारतीय प्रतिबद्धता को रेखांकित करता है।”
भारत के जी-20 शेरपा ने स्टार्टअप 20 के महत्व पर बल देते हुए कहा “स्टार्टअप 20 संवाद समूह वैश्विक स्टार्टअप इकोसिस्टम की यात्रा में एक महत्वपूर्ण मील का पत्थर है। समूह, जिसमें जी-20 राष्ट्रों और आमंत्रित देशों के सम्मानित प्रतिनिधि शामिल हैं, की सामूहिक बुद्धिमत्ता और अथक प्रयासों से अंतिम नीति विज्ञप्ति तैयार हुई है, जो हमारे नागरिकों के लिए परिवर्तनकारी एवं उन्नत भविष्य का आधार तैयार करती है। इसमें सभी देशों के स्टार्टअप इकोसिस्टम साथ मिलकर काम कर रहे हैं। मुझे विश्वास है कि आने वाली अध्यक्षता के कार्यकाल के दौरान यह समूह सभी राष्ट्रों से मजबूत प्रतिबद्धता सुनिश्चित करने में निरंतरता बनाये रखेगा।”
स्टार्टअप 20 के अध्यक्ष डॉ. चिंतन वैष्णव ने इस शिखर सम्मेलन के प्रभाव के प्रति अपने उत्साह को साझा किया और कहा “स्टार्टअप 20 शिखर सम्मेलन स्टार्टअप इकोसिस्टम के लिए एक नये युग की शुरुआत को रेखांकित करता है। गुरुग्राम में 22 देशों के 600 से अधिक प्रतिनिधियों ने इस सम्मेलन में भाग लिया। हम स्टार्टअप 20 यात्रा तथा महीनों के सहयोग, परामर्श एवं दृढ़ता की पहली महत्वपूर्ण उपलब्धि का उत्सव मना रहे हैं। साथ मिलकर, हम स्टार्टअप इकोसिस्टम के जीवंत व सतत भविष्य की दिशा में अपना मार्ग तैयार करेंगे।”
उन्होंने आगे कहा कि ब्राजील ने 2024 में भी स्टार्टअप 20 संवाद समूह में भाग लेने का निर्णय लिया है जो इस पहल के वैश्विक महत्व को रेखांकित करता है। ब्राजील व अन्य देशों की निरंतर प्रतिबद्धता नवाचार को बढ़ावा देने तथा वैश्विक स्टार्टअप इकोसिस्टम को समर्थन देने के प्रति उनके समर्पण को रेखांकित करता है।
स्टार्टअप गुरुग्राम शिखर सम्मेलन एक विविधतापूर्ण और आपसी संवाद आधारित कार्यक्रम था, जिसमें विचार-विमर्श, स्टार्टअप 20 गुरुग्राम शिखर सम्मेलन एक विविध और संवाद आधारित कार्यक्रम था, जिसमें महत्वपूर्ण विचार-विमर्श, ज्ञानवर्धक प्रस्तुतियां तथा नेटवर्क निर्माण के अवसर शामिल किये गये थे। प्रतिनिधियों को उद्योग जगत के विशेषज्ञों, प्रतिभागियों को उद्योग जगत के विशेषज्ञों, नीति निर्माताओं तथा अग्रणी व्यक्तियों के साथ संवाद करने; रणनीतिक गठबंधनों को बढ़ावा देने एवं वैश्विक स्तर पर स्टार्टअप को आकार देने का अवसर प्राप्त हुआ।
शिखर सम्मेलन का एक प्रमुख हिस्सा था- स्टार्टअप सम्मेलन, जहां स्टार्टअप उद्यमों ने अपने अभिनव उत्पादों एवं सेवाओं को प्रदर्शित किया, निवेश व मार्गदर्शन संवाद सत्रों में भाग लिया और उद्योग जगत के पेशेवरों के साथ नेटवर्क बनाये। कार्यक्रम में कला व सांस्कृतिक प्रस्तुतियां भी दी गयीं, जिससे प्रतिभागियों को अच्छा अनुभव प्राप्त हुआ।
सांस्कृतिक तत्व भी शामिल किये गये थे, यह सम्मेलन आर्थिक समृद्धि और सामाजिक प्रभाव को गति देने में स्टार्टअप की महत्वपूर्ण क्षमता को रेखांकित करता है। नवाचार और उद्यमिता के वातावरण को बढ़ावा देने वाले इस स्टार्टअप 20 गुरुग्राम शिखर सम्मेलन का उद्देश्य स्टार्टअप की पूर्ण क्षमता को सामने लाना, आर्थिक विकास को गति प्रदान करना, रोजगार के अवसरों का सृजन करना तथा सतत विकास को बढ़ावा देना है।
अंतिम नीति विज्ञप्ति को https://www.startup20india2023.org/ से डाउनलोड किया जा सकता है।